El+Fornell+2011

FOTOGRAFIES

Benvolguts amics, benvolgudes amigues,

Després de la magnífica experiència d’Andorra –a la qual malauradament alguns no vau poder assistir- es tractaria ara d’intentar a la desesperada aprofitar la temporada de neu... si és que neva o s’aguanta una mica, és clar! Aquest dissabte vaig sortir amb l’Andy i a la part més propera a la carretera d’El Fornell (Andorra) gairebé no hi havia neu.

Bé, creuarem els dits o ens encomanarem –com va fer el conseller de Medi Ambient- a la Moreneta perquè nevi una mica. La Conxita i jo hem pensat que un bon dia podria ser el **diumenge 6 de març**, com a mínim molt bo per als qui no tenen cap pensament de marxar els tres dies. Deixar-ho per més endavant és molt arriscat, ja que hi ha menys garanties de trobar neu. Tota vegada que és un pont de tres dies, això significa que el dia del mig no trobarem trànsit, sobretot a la tornada.

On anirem? Doncs en principi intentaríem tornar a la Cerdanya, segurament a la zona que ja coneixem d’El Fornell. Però ho acabarem de decidir la mateixa setmana. Tinc un telèfon mòbil del personal de les pistes d’esquí nòrdic i els trucaré a mitja setmana. Això sí, sortirem molt d’hora, tornarem tard i cadascú que vingui ja es pot mentalitzar a llogar les raquetes. I com sempre imprescindible: un bon anorak, ulleres de sol, pals d’esquí, raquetes de neu, guants, aigua i el dinar, a més de l’esmorzar.

Per tant, recordeu: **el proper 6 de març excursió a la neu**, esperem! **Sortirem a les set en punt del matí**, al lloc de sempre. I tornarem a la nit. Per tal d’organitzar els cotxes, us demanem que ens digueu a la Conxita o a mi nombre de persones i disponibilitat de cotxes.

Amicalment,

Marcel